b"\n_START_ARTICLE_\nPoen laki\n_START_PARAGRAPH_\nPoen laki on internet-keskusteluihin liittyv\xc3\xa4 sananparsi, joka on nimetty keksij\xc3\xa4ns\xc3\xa4 Nathan Poen mukaan. Poen laki perustuu havaintoon, ett\xc3\xa4 jos kirjoittajan tarkoituksesta ei ole selv\xc3\xa4\xc3\xa4 n\xc3\xa4ytt\xc3\xb6\xc3\xa4, on vaikeaa tai jopa mahdotonta erottaa onko kirjoittajan ilmaisema \xc3\xa4\xc3\xa4rimielipide vilpit\xc3\xb6n vai parodia.\n_START_SECTION_\nLaki ja sen merkitys\n_START_PARAGRAPH_\nPoen laki laajimmassa muodossaan ilmaistaan seuraavasti:_NEWLINE__NEWLINE_\xc2\xbbIlman ilmiselv\xc3\xa4\xc3\xa4 huumorin ilmausta on mahdotonta tehd\xc3\xa4 parodiaa \xc3\xa4\xc3\xa4rimielipiteist\xc3\xa4 tai fundamentalismista ilman, ett\xc3\xa4 joku erehtyy luulemaan parodiaa vilpitt\xc3\xb6m\xc3\xa4ksi mielipiteeksi.\xc2\xbb _NEWLINE_Poen lain ydin on se, ett\xc3\xa4 jonkin \xc3\xa4\xc3\xa4ri-ilmi\xc3\xb6n parodiaa on mahdotonta erottaa aidosta \xc3\xa4\xc3\xa4ri-ilmi\xc3\xb6st\xc3\xa4. Poen lain korollaari on k\xc3\xa4\xc3\xa4nteinen ilmi\xc3\xb6: vilpitt\xc3\xb6mi\xc3\xa4 fundamentalistisia mielipiteit\xc3\xa4 on mahdotonta erottaa n\xc3\xa4iden mielipiteiden parodioista.\n_START_SECTION_\nHistoria\n_START_PARAGRAPH_\nNathan Poe kirjoitti nime\xc3\xa4\xc3\xa4n kantavan lausahduksensa christianforms.com-verkkosivustolle, jossa v\xc3\xa4itell\xc3\xa4\xc3\xa4n kreationismista. Alkuper\xc3\xa4inen lause kuului:_NEWLINE__NEWLINE_\xc2\xbbWithout a winking smiley or other blatant display of humor, it is utterly impossible to parody a Creationist in such a way that someone won't mistake for the genuine article.\xc2\xbb"